Panterenn
Ur bronneg kigdebrer, Panthera pardus eus hec'h anv skiantel, eo ar banterenn. Anvet eo al loupard ivez. O pouezañ etre 30 ha 70 kg e vez ha dezhañ e vez war-dro daou vetr. Un nebeud piri a c'hell tizhout 90kg, met ar parezed a vez bihanoc'h.

Evit he ment eo ar "c'hazh bras" pouezusañ, gant ar jagoar.

An darn vrasañ eus ar panterenned a zo louet-gell-skañv o liv gant saotradennoù du met liv o sae a zo valigan-tre. Bihanoc'h e vez ar saotroù war ar penn.

Gwechall e kreded e oa ar banterenn un hiron etre ul leon hag ur banterenn zu. N'eus ket ur ouenn wir eus ar banterenn zu, met ur c'hemmad. Ur c'hemmadur-genel o lakaat da genderc'h muioc'h eumelanin eget feomelanin. O saotroù a c'helled gwelout c'hoazh, avat, pa vez mat ar gouloù. Bez' ez eus panterenned gwenn ivez.

Daoust d'he ment eo ar banterenn ul loen-noz. E-barzh ar gwez e vev alies ha diaes-kenañ e vez he c'havout en natur. Al lec'h gwellañ a zo en Afrika e Sabi Sand Private Game Reserve, en Afrika ar Su ma'z int boazet ouzh an dud. En Azia eo Yala National Park e Sri-Lanka al lec'h gwellañ.

Rummouriezh

Isspesadoù 
 Loupard Afrika, Panthera pardus pardus (n'emañ ket en arvar)
 Loupard Amour, Panthera pardus orientalis (en arvar bras)
 Loupard Arabia, Panthera pardus nimr (en arvar bras)
 Loupard Barbaria, Panthera pardus panthera (en arvar bras)
 Loupard India, Panthera pardus fusca (pas en arvar)
 Loupard Anatolia, Panthera pardus tulliana (en arvar bras)
 Loupard Indo-sina, Panthera pardus delacouri (chalus)
 Loupard Java, Panthera pardus meas (en arvar)
 Loupard Sina an hanternoz, Panthera pardus japonensis (chalus)
 Loupard Persia, Panthera pardus saxicolor (en arvar)
 Loupard Sinai, Panthera pardus jarvisi (en arvar bras)
 Loupard Sri Lanka, Panthera pardus kotiya (en arvar)
 Loupard Zanzibar, Panthera pardus adersi (aet da get)

Ispesadoù aet da get 
Ouzhpenn an ispesadoù-se ez eus un nebeud isspesadoù ragistorel.
 Panthera palaeosinensis
 Panthera pardoides
 Panthera schaubi

Bouetaj ha chase 

Kig debrerien eo al louparded. Chaseal a reont da noz peurliesañ. Loened bihan a-walc'h evel gazelenned, marmouzed pe girafenned yaouank a zapont. Gagnoù a zebront ivez hag e kêr loened doñv pe bugale memes, a wechoù !

Perzhioù 
Aes e vez da gemmeskañ ar c'hizhier meur evit ar re n'o deus o gwelet nemet er zooioù. Heñvel-tre ouzh ar Jagoar eo ar banterenn hag he c'hemmeskañ gant ar gwepard a reer gwechoù'zo.

Diforc'hiñ ar banterenn diouzh ar jaguar a zo aes a-walc'h rak ne vevont ket en hevelep lec'h. Ar banterenn a vev er bed kozh hepken tra ma ne gaver ar jagoar nemet en Amerika. Ar banterenn a zo bihanoc'h eget ar jagoar ivez.

Ar gwepard, daoust ma vev e hevelep lec'hioù hag ar banterenn, a zo aes da zisheñvelout anezhi ivez. Pounnero'h eo ar banterenn ha ne red ket ken buan. Un aneval-deiz eo ar gwepard ivez tra ma hemolc'h ar banterenn e-pad an noz dreist-holl.

Annez 

A-raok ar c'hemmoù krouet gant an dud e-pad ar c'hantved diwezhañ e oa ar banterenn ar c'hazh meur boutinañ. En darn vrasañ eus Afrika (estreget e Sahara) e kaved anezhañ, hag en Azia, eus Turkia betek Sibiria. Stank eo c'hoazh en un darn vras eus hec'h annez ha krediñ a reer ez eus 500 000 panterenn er bed hiziv an deiz.

Meur a isspesad a zo en arvar, avat, ha da get ez eus aet unan anezho : loupard Zanzibar. Klask a vez war ar panterenned gant ar vigrierien (evit he c'hroc'hen dreist-holl), ha distruj hec'h annez a zo un dra fall ivez.

Tud zo a gred ez eus un nebeud panterenned gouez e Breizh-Veur. Morse n'eo bet prouet an dra-se.

Liammoù diavaez 

  The Cat Survival Trust: Leopard
  Catfolk Species Account: Leopard
  Saveteiñ panterenn Amour

Felidae
Loened Afrika
Loened Azia